Rataje (Vranje)

Za ostale upotrebe, pogledajte Rataje. Rataje je naseljeno mesto grada Vranja u Pčinjskom okrugu. Prema popisu iz 2002. bilo je 620 stanovnika (prema popisu iz 1991. bilo je 611 stanovnika). Poreklo stanovništva Podaci datiraju iz 1903. godine) Selo je osnovao predak Vojin, kad se nastanio morao je krčiti šumu, od njega ima oko 30 kuća u šestom stepenu srodstva. Poreklom je sa Kosova, od kuda je izbegao u ovo selo sa svojim bratom Ristom, kada su tamo zavladali veliki zulumi Arbanasa. Njegovi su potomci: Ćosini, Pavlenci i Rišini. Slave. sv. Arhanđela. Od njegovog brata Riste vode poreklo: Jašunci, Boškovići, Miloševići, Šukarevići i Sejizovići i po ženskoj liniji Boškovići. Boškovići vode poreklo od Boška, koji je bio poreklom iz Bosne. Bio je trgovac i idući putem, koji je vodio kroz Rataje, zanoći u kući deda Riste i tom se prilikom zagleda u Kćer njegovu, kojom se potom oženi i tako ostane u selu. On je slavio sv. Nikolu, pa su i Ristinci uzeli istu slavu. Drugi po starini su Sirminci. Predak Stanimir Sirminac koji je izbegao od Prizrena, zbog nasilja arbanaškog. Od njega je ostalo 15 kuća u petom stepenu srodstva; potomci su mu;Trajkovići, Stojkovići, Stanimirovići i Nikolići. Ima ih oko 30 kuća. Slave Đurđic. Posle njih po starini dolaze Karadžinci: Njihov je predak Karadža, koji je poreklom iz Ćustendila. On je bio hajduk, pa se tek ovde u selu smirio. Od njega je ostalo 6 kuća u četvrtom stepenu srodstva. Iz Stare Srbije su došli desetak sluga na zemlju Usein-Paše i Suliman-bega; i danas su vrlo siromašni. To su: Džungurci, Zunzarci, Davitovci i drugi. Demografija U naselju Rataje živi 466 punoletnih stanovnika, a prosečna starost stanovništva iznosi 38,1 godina (36,3 kod muškaraca i 39,9 kod žena). U naselju ima 162 domaćinstva, a prosečan broj članova po domaćinstvu je 3,83. Ovo naselje je velikim delom naseljeno Srbima (prema popisu iz 2002. godine). Reference Vanjske veze Mape, aerodromi i vremenska situacija lokacija (Fallingrain) Satelitska mapa (Wikimapia) Gugl satelitska mapa (Maplandia) Plan naselja na mapi (Mapquest)